title: "F\u00fcgelkui"
text: "\n\nHistoorii en Aarberswiis\n\n\u0100pbechning\nEn Enen- of F\u00fcgelkui es es \u00d6nlaag, hur Wildf\u00fcgeln leewendig fungen uur.\n\nEn Kui staant \u00fcp ombi 2,5 ha L\u00f6n. Trinjum di Kui es en Weetergraav, dat diar niin \u00fc\u0111er Lir \u00fcs di Fanger iinkum ken.\nDes kumt aur en Klapbr\u00fcch iin, wat hi hoogtocht, wan hi benen es.\nHat jeft uk F\u00fcgelkuien, hur di Graav bluat diarfuar es, dat dit Weeter diarhen ken, wan't t\u00f6 fuul fuar di Kiar uur (Riin, Tauweeter). Diaraur giar da bluat en iinfachi Br\u00fcch, wat ek hoogt\u00f6klapi giar. \n\n\u00d6n di Meren fan di Kui es en Kiar, ombi 3.000 m2 gurt. Fan des Kiar gung fjuur bit soks Fangpipen wech, dit sen Graawer, hur di Enen iinskel. Aur des Graawen giar Meeskenwiir, en bisir diarfan staan Stre-Skeremer, dat di Enen di Fanger ek se ken. \n\u00d6n't Jen fan ark Fangpip es en Kest fuar di Enen, wat fungen sen.\n\n\u00d6n jerer Tiren sen D\u00fc\u00fcsendi fan Enen fungen uuren, en des wiar mal wichtig fuar di Wertskep. \u00dcp F\u00f6\u00f6r en Aamrem sen Konservenfabriken wesen, wat di Diiren foraarbert.\n\nDi Kuien k\u0101m hent\u00f6 Nuur\u0111friisl\u00f6n\nDi Taacht, wat hent\u00f6 F\u00fcgelkuien gair, k\u0101m fan di Nederl\u00f6nen.\nDiar hee em wat Hunger en wel hol di Enen t\u00f6 faat haa en iit.\n\nEn F\u00fcgelkui sjocht sa \u00fct: \u00d6n di Meren es Weeter, en Kiar me fjuur Huken. Fan des Huken gung di \"Pipen\" wech, Reusen, hurbenen di Enen fungen uur.\nTrinjum di Kiar sen Boomer plantet, dat et wat makelk fuar di F\u00fcgeln \u00fctsjocht.\n\n\u00dcp't Weeter swum Enen ombi, wat em sa bihanelt haa, dat di ek wechfl\u00f6 ken.\n\nDes skel di \u00fc\u0111er Enen fortel, dat di man uk fain diar henkum ken. \nWat di ek sair, es, dat en Mensk nai diarbi sit en teeft, dat di jam di Hals omdrai ken.\n\nBi en F\u00fcgelkui sen lung Reusen, hur di niisgiirig Enen iinswum skel. Bi't Jen fan san Reusi es en Nat, hur di ek muar \u00fctkum ken, en diar sit di Mensk en mjurkset di of.\n\nDi Idee fan di nederl\u00f6nsk F\u00fcgelfangers braacht nuur\u0111friisk Seefaarers me t\u00fcs, wat \u00fcp nederl\u00f6nsk Skepen mefaart wiar.\nDi jerst F\u00fcgelkuien uur \u00fcp F\u00f6\u00f6r becht en ek fuul leeter uk \u00f6n di \u00fc\u0111er Ail\u00f6nen S\u00f6l, Pelworem en Aamrem.\n\nDi gurt Tir fan des F\u00fcgelfang wiar fan't 16. bit hent\u00f6't 19. Jaarh\u00f6nert. \n\u00d6n di F\u00fcgelkuien uur bit t\u00f6 25.000 Enen \u00f6n't Jaar fungen.\n\nFan di Ail\u00f6nen sen forskelig Produkti fan Enen, sa \u00fcs Pasteeten, hent\u00f6 Hotels \u00f6n't hiili D\u00fctskl\u00f6n en hent\u00f6 Ameerika stj\u00fc\u00fcrt uuren.\n\nFan di L\u00f6nwertskeps-Maskiinen en di Wainer fan Iinuuners en Baarilir uur dit gurtemer, en da k\u0101m ark Jaar mener F\u00fcgeln t\u00f6 di Kuien.\n\nSa kam fuar di miist \u00d6nlaagen di Dai, hur di ek muar rocht wat iinbraacht.\n\nDeling\n\u00d6n Nuur\u0111friisl\u00f6n uur niin Enenfang muar bidrewen, bluat \u00fcp F\u00f6\u00f6r giar't jit f\u00f6rter, man lung ek muar sa fuul \u00fcs jerer.\nDeling uur di F\u00fcgelkuien fuar't miist ek muar diarfuar br\u00fckt, di F\u00fcgeln duart\u00f6maakin, man em ber diar n\u00fc en Rastplaats fuar jam \u00f6n.\nSa es \u00f6n des Plaatsen uk masi M\u00f6\u00f6gelkhair, di diar Diiren t\u00f6 biluki en wat aur jam utt\u00f6finj.\n\nF\u00fcgelkuien \u00f6n forskelig Plaatsen\n\nS\u00f6l\n\n Raantem (Eidem-F\u00fcgelkui)\n F\u00fcgelkui Kaamp\n\nF\u00f6\u00f6r\n Olersemer Enenkui\n Bualigsemer F\u00fcgelkui\n Oewenemer F\u00fcgelkui\n\nAamrem\n\n Aamremer F\u00fcgelkui\n\nPelworem\n\n Pelworemer Enenkui\n\nLuki uk jir\n\nNordfriislon\nJacht"